**ОСНОВНО УЧИЛИЩЕ “ХРИСТО СМИРНЕНСКИ”**

 **гр. Червен бряг, ул. „Паисий” № 37-39; тел.: 06 59 /9 20-29**

 **е-mail:** **ou\_smirnenski2@abv.bg**

**УТВЪРЖДАВАМ: СВЕТОЗАР МИЛЧЕВ**  *Директор на ОУ „Христо Смирненски“*

 *гр. Червен бряг*

**Приета на заседание на Педагогическия съвет,**

**протокол № 7 от 14 септември 2020 г.**

**I. ОБЩИ ПОЛОЖЕНИЯ**

 Настоящата програма се прилага и по отношение реализацията на дейностите, свързани с работата по Национална програма „Без свободен час“, модул „Без свободен час в училище“ при отсъстващи от работа учители във връзка с ползването на отпуск съгласно Глава осма, Раздел I от Кодекса на труда (КТ).

 Регионалното управление на образованието (РУО) – Плевен изготвя, поддържа и актуализира информационна банка с кадри за заместващи учители и други педагогически специалисти, водещи групите за терапевтични и рехабилитационни дейности (само за ЦСОП), която публикува на електронната си страница.

 В случаите на изчерпване на възможностите за осигуряване на учители в съответствие с изискванията на Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, водещи групите за терапевтични и рехабилитационни дейности (само за ЦСОП), се осигурява заместване от:

⦁ лица без висше образование и без професионална квалификация "учител" в

случаите по чл. 213, ал. 8 от Закона за предучилищното и училищното образование

или от лица със завършено висше образование, но без професионална квалификация

"учител" в случаите по чл. 213, ал. 9 – 11 от Закона за предучилищното и училищното

образование.

⦁ лица със завършено висше образование по съответната специалност и без

професионална квалификация "учител";

⦁ заместник-директор, педагогически съветник, психолог, библиотекар.

 В случаите, в които заместникът на отсъстващия учител не е специалист по съответния учебен предмет, учебните часове се провеждат по теми, свързани с гражданско, здравно, екологично и интеркултурно образование.

 Гражданското образование е насочено към формиране на гражданско съзнание и граждански добродетели и е свързано със знания за устройството на демократичното общество, за правата и задълженията на гражданина и с умения и готовност за отговорно гражданско поведение.

 Здравното образование е насочено към развитие на умения за създаване или поддържане на здравословен стил и условия на живот и за доброволното адаптиране към поведение, благоприятстващо здравето.

 Екологично образование e насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие.

 Интеркултурното образование е насочено към усвояване на знания за различни измерения на културните идентичности и за основни характеристики на интеркултурните отношения, формиращо позитивно отношение към разнообразието във всички области на човешкия живот, както и умения и нагласи за конструктивни взаимодействия в мултикултурна среда.

**II. ЦЕЛ, ОСНОВНИ ЗАДАЧИ И ПРИНЦИПИ**

**Главната цел** на настоящата програма е да се ангажира „свободното“ време на учениците в училище по жизнено важни въпроси, които в една или друга степен не се изучават по учебни предмети от училищния учебен план.

**Специфичните цели визират:**

- насърчаване и подкрепа на децата и младите хора в процеса на социализация и утвърждаването им като достойни граждани;

- придобиване на нагласи, знания и умения, необходими на всички, за да учат цял живот, да се трудят и проявяват високо гражданско съзнание;

- максимално развитие потенциала на всяко дете/юноша и възможност за самореализация като зачита правилата и не накърнява правото на другите да осъществяват своите житейски планове.

**Основни задачи:**

1. Създаване на благоприятна педагогическа обстановка, която да осигури на учениците възможност да осъзнаят и осмислят всички аспекти и измерения на ГО.

2. Запознаване на учители и класни ръководители с нови, успешни педагогически практики, ценен чуждестранен опит, осигуряване на компетентна помощ от експерти.

3. Учениците да участват пряко в дискусии, форуми и дебати по обществено значими и социални въпроси.

4. Да се изградят у тях нагласи за грижливо отношение към продуктите на човешкия труд.

5. Изграждане на гражданска култура чрез овладяване на граждански знания и формиране на граждански навици и добродетели, позитивна ценностна система и обективен правилен светоглед.

6. Възпитание в дух на демократично гражданство и патриотизъм, национално самочувствие и гордост.

7. Ефективно здравно и екологично възпитание, предпазване от рискове, заболявания и зависимости, насочване към здравословен начин на живот, физическа активност, спорт и туризъм.

8. Формиране на разумна потребителска и финансова култура, спестовност, почит и уважение към труда на хората, съхраняване и естетизиране на учебната среда.

9. Поетапно и в зависимост от възрастта да се изградят представите на младите хора за начина на живот и проблемите в съвременните условия в страната и в ЕС.

10. Да се формира достатъчна за етапа на образование организационна, икономическа, здравна, естетическа и екологична култура.

**Училищната програма е построена върху няколко принципа:**

- Интеграция и мултидисциплинарност през целия курс на обучение 1 – 12 клас, без да се предвиждат допълнителни учебни часове чрез използване на съдържателния и технологичен капацитет на основните учебни дисциплини и на дейността на класния ръководител.

- Постепенност, прогресивност и спираловидност на процеса на обучение и възпитание. Всички аспекти на ГО се застъпват още в начален етап, а във всяка следваща степен тяхното съдържание се обогатява, разширява и усложнява, съобразено с ДОС.

- Ориентираност към всяко дете, към конкретния ученик, равен достъп за всеки и всички, сътрудничество, отговорна комуникация и хуманизъм на педагогическите взаимодействия.

- Плуралистичност на обучението, паралелни интерпретации, представяне на различни гледни точки и изключване на всякакви идеологизация.

- Активност, самостоятелност, съотговорност, ефективност при търсене на аргументи, варианти, идеи, форми и методи и тяхното реализиране.

- Гъвкавост, диалогичност, дискусионност, новаторство, творчество. Програмата предлага възможни модели, а учители, ученици могат да избират варианти, съобразени с конкретните условия в нашето училище, своя клас, актуални потребности на децата и юношите във възникнала ситуация, нагласите на родителите и др.

**III. ПРИМЕРНИ ТЕМИ ПО ГРАЖДАНСКО ОБРАЗОВАНИЕ, ЗДРАВНО, ЕКОЛОГИЧНО И ИНТЕРКУЛТУРНО ОБРАЗОВАНИЕ**

|  |
| --- |
| **ГРАЖДАНСКО ОБРАЗОВАНИЕ** |
| 1. Самовъзпитание на волята ”Изгради се сам”  |
| 2. Заедно срещу домашното насилие |
| 3. Правилата на обществото – гаранция за сигурен живот |
| 4. Трафикът на хора или съвременното робство |
| 5. Правете това, което позволяват възможностите ви  |
| 6. Укротяване на гнева. |
| 7. Етническа, религиозна и езикова принадлежност  |
| 8. Пристрастяване към хазартни игри, интернет – как да се спасим |
| 9. Агресията – норми и отклонения. |
| 10. Семейството и формиране на агресивно поведение. |
| 11. Малолетни, непълнолетни и пълнолетни – права и задължения |
| 12. Конфликтите – как да ги разрешаваме |
| 13. Етикеция, култура на поведение на обществено място |
| 14. Свободното време и хоби |
| 15. Световните религии. |
| 16. Методи на сектите и травми, нанесени от тях  |
| 17. Символи на Република България |
| 18. Права и отговорности на българския гражданини – какво зная и какво не зная |
| 19. Празници, обреди и ритуали |
| 20. Манастирите в България – огнища за запазване на българщината |
| 21. Ценностна система. Видове ценности. |
| 22. Обществено значение на различните професии и техния принос за общото благополучие. |
| **ЗДРАВНО ОБРАЗОВАНИЕ** |
| 1. Здравето като ценност и качество на живота  |
| 2. Изкуството да сме здрави  |
| 3. Режим на хранене  |
| 4. Здравословна храна  |
| 5. И кафето, и чаят могат да бъдат вредни  |
| 6. Хранителни разстройства - анорексия, булимия, преяждане  |
| 7. Храната - приятел или враг  |
| 8. Наркотиците - илюзия, страдание, престъпност  |
| 9. Промени в моето тяло  |
| 10. Интимност и интимни отношения  |
| 11. Болести, предавани по полов път  |
| 12. Методи на контрацепция  |
| 13. Не на тютюнопушенето  |
| 14. Лична хигиена |
| 15. Спортувайте преди всичко за здраве |
| **ЕКОЛОГИЧНО ОБРАЗОВАНИЕ** |
| 1. Видове отпадъци - битови, производствени, строителни и др.  |
| 2. Видове замърсявания на околната среда - последици  |
| 3. Правила за съхранение и работа с опасни вещества и смеси  |
| 4. Биологично разнообразие - намаляване и изчезване на определени видове  |
| 5. Биологично разнообразие - бракониерство  |
| 6. Категории защитени територии  |
| 7. Енергоспестяващи източници  |
| 8. Екологични проблеми – природни бедствия  |
| 9. Разделно събиране на отпадъци .Рециклиране  |
| **ИНТЕРКУЛТУРНО ОБРАЗОВАНИЕ** |
| 1. Културни идентичности  |
| 2. Заедно учим, играем и творим |
| 3. Богатство на различни култури |
| 4. Културни различия  |
| 5. Интеркултурни отношения  |
| 6. Конфликти в мултикултурна среда  |
| 7. Да приемем различния до нас, защото и ние сме различни от него  |
| 8. Проблеми с приятелите  |
| 9. Общуване с връстниците  |
| 10. Сътрудничество между различните култури |

**IV. ОЧАКВАНИ РЕЗУЛТАТИ**

1. Повишаване на личното самочувствие на обучаваните и формиране на умения и нагласи за участие в проблемите на класа, училището, обществото;

2. Умения за активно участие в социалния и обществения живот на страната;

3. Знания за здравословен начин на живот;

4. Приобщаване към личните и обществени проблеми;

5. Изграждане на собствена позиция по социално-значими въпроси и умения за изразяването й;

6. Перспективно мислене, отговорно отношение и положителни нагласи към хората и света като цяло;

7. Умения за водене на социален диалог по наболели проблеми на училищно ниво, в семейството, обществото;

8. Създаване на социални контакти;

9. Знания за духовните и социалните ценности, интеркултурност;

10. Изграждане на усет за индивидуалност;

**V. ОБЯСНИТЕЛНИ БЕЛЕЖКИ**

1. Всеки преподавател, който не е специалист по съответния учебен предмет, има право на избор на тема от учебната програма. При избора се има предвид възрастта на учениците и най-вече техният интерес към определена проблематика.

2. Да няма дублиране на теми в един и същ клас и паралелка.

3. Основна форма на работа – дискусия. Други форми – казуси, анкети, изследвания, сбирки, ситуационни игри, тематични презентации.

4. Основен принцип на работа – активност и дискусионност, които позволяват активно участие на учениците, възможности за изразяване на собствени ценности, нагласи, гледни точки.

5. Взетата тема се нанася в електронния дневник на класа/паралелката от заместващия учител в съответния „свободен“ за деня учебен час, а при невъзможност от Нели Дошмановска, на длъжност заместник-директор по учебната дейност и администратор на електронния дневник. В случайте, когато заместващият е специалист в предметната област, нанася темата от тематичното разпределение на отсъстващия преподавател. Когато заместващият не е специалист на мястото на темата се записва: „Гражданско образование“, „Здравно образование“, „Екологично образование“ или „Интеркултурно образование“ и съответната тема от настоящата програма.

6. Обучението по учебната програма не предполага вписване на цифрови оценки на учениците. Оценката от участието им е само качествена.

7. Попълва справка-декларация /по образец 2/, в която отразява броя на реално взетите учебни часове от преподавателската работа на отсъстващия учител, определена съгласно утвърдения Списък-образец № 1 за учебната 2020/2021 година.

8. Контрол по изпълнението на учебната програма се осъществява от директора на училището и от заместник-директора по учебната дейност.